CELEX: 32005D0307
Language: lt
Date: 1113264000000
Title: 2005/307/EB: 2005 m. balandžio 12 d. Komisijos sprendimas, leidžiantis taikyti kiaulių skerdenų klasifikavimo būdą Latvijoje (pranešta dokumentu Nr. C(2005) 1098)

16.4.2005   
            
            
               LT
            
            
               Europos Sąjungos oficialusis leidinys
            
            
               L 98/42
            
         
      KOMISIJOS SPRENDIMAS
   
   2005 m. balandžio 12 d.
   leidžiantis taikyti kiaulių skerdenų klasifikavimo būdą Latvijoje
   (pranešta dokumentu Nr. C(2005) 1098)
   (tik tekstas latvių kalba yra autentiškas)
   (2005/307/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalyje numatoma, kad kiaulių skerdenų klasifikavimą turi būti nustatomas apskaičiuojant raumeningumą pagal statistiškai pagrįstus vertinimo metodus, grindžiamus vienos ar kelių kiaulių skerdenų anatominių dalių fiziniu išmatavimu. Klasifikavimo būdus leidžiama taikyti atsižvelgiant į statistinės paklaidos didžiausią leistiną nuokrypį. Šis nuokrypis buvo apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Latvijos Vyriausybė paprašė Komisijos leisti taikyti vieną kiaulių skerdenų klasifikavimo būdą ir pateikė prieš stojimo datą atliktų bandomųjų išpjaustymų rezultatus, pateikdama Reglamento (EEB) Nr. 2967/85 3 straipsnyje nurodyto protokolo antrą dalį.
            
         
               (3)
            
            
               Išnagrinėjus šį prašymą paaiškėjo, kad sąlygos, leidžiančios taikyti šį klasifikavimo būdą, yra įvykdytos.
            
         
               (4)
            
            
               Remiantis komercine praktika Latvijoje gali būti reikalaujama, kad galva, užpakalinės kojos ir uodega būtų atskirtos nuo kiaulių skerdenos. Į tai reikėtų atsižvelgti koreguojant standartinio pateikimo svorį.
            
         
               (5)
            
            
               Negalima leisti keisti prietaiso ar klasifikavimo būdo, išskyrus atvejus, kai Komisija, atsižvelgdama į įgytą patirtį, dėl jų priima naują sprendimą. Dėl šios priežasties dabartinis leidimas gali būti panaikintas.
            
         
               (6)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84 kiaulienos skerdenų klasifikavimui Latvijoje leidžiama taikyti prietaisą, vadinamą „intraskopu (optiniu zondu)“ ir su juo susijusius vertinimo metodus, kurių aprašymas pateikiamas priede.
   2 straipsnis
   Nepažeidžiant nuostatų, susijusių su Reglamento (EEB) Nr. 3220/84 2 straipsnyje nurodytu standartiniu pateikimu, Latvijoje kiaulių skerdenas galima pateikti be galvos, užpakalinių kojų ir uodegos prieš jas sveriant ir klasifikuojant. Siekiant nustatyti lyginamąsias kiaulių skerdenų kainas, užfiksuotas šiltos skerdenos svoris padidinamas:
   
               —
            
            
               7,61 % už pašalintą galvą,
            
         
               —
            
            
               1,61 % už pašalintas užpakalines kojas,
            
         
               —
            
            
               0,11 % už pašalintą uodegą.
            
         3 straipsnis
   Prietaiso ar vertinimo metodų keisti neleidžiama.
   4 straipsnis
   Šis sprendimas skirtas Latvijos Respublikai.
   
      Priimta Briuselyje, 2005 m. balandžio 12 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      KIAULIŲ SKERDENŲ KLASIFIKAVIMO BŪDAI LATVIJOJE
      Intraskopas (optinis zondas)
      
                  1.
               
               
                  Kiaulių skerdenų klasifikavimas atliekamas prietaisu, vadinamu „intraskopu (optiniu zondu)“.
               
            
                  2.
               
               
                  Prietaisą sudaro šešiakampės formos zondas, kurio maksimalus plotis yra 12 milimetrų (19 milimetrų ties ašmenimis zondo viršutinėje dalyje), turintis langelį ir šviesos šaltinį, kalibruotą milimetrais slankiojantį cilindrą ir galintis išmatuoti nuo 3 iki 45 milimetrų gylį.
               
            
                  3.
               
               
                  Skerdenos raumeningumas yra apskaičiuojamas pagal šią formulę:
                  
                      = 65,073 – 0,686X
                  
                  kai:
                  
                              
                                 
                           
                           
                              =
                           
                           
                              apskaičiuotasis raumenų procentinis dydis skerdenoje,
                           
                        
                              x
                           
                           
                              =
                           
                           
                              nugaros riebalų storis (įskaitant odą) milimetrais, matuojamą už 6 centimetrų nuo skerdenos vidurinės linijos ties paskutiniuoju šonkauliu.
                           
                        Formulė tinka nuo 55 iki 120 kilogramų sveriančioms skerdenoms.